*****

ΚΑΝΟΝΙΣΜΟΣ (ΕΟΚ) αριθ. 1318/88 ΤΗΣ ΕΠΙΤΡΟΠΗΣ

της 10ης Μαΐου 1988

που καθορίζει για τα κράτη μέλη την απώλεια εισοδήματος καθώς και το ποσό πριμοδότησης που καταβάλλεται ανά προβατίνα και ανά αίγα για την περίοδο εμπορίας 1987

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1115/88 (2), και ιδίως το άρθρο 5 παράγραφος 4,

Εκτιμώντας:

ότι το άρθρο 5 παράγραφος 1 του κανονισμού (ΕΟΚ) αριθ. 1837/80 προβλέπει τη χορήγηση πριμοδότησης προκειμένου να αντισταθμιστεί η ενδεχόμενη απώλεια εισοδήματος των παραγωγών προβείου κρέατος και σε ορισμένες ζώνες αιγείου κρέατος· ότι οι ζώνες αυτές ορίζονται στο παράρτημα ΙΙΙ του εν λόγω κανονισμού και στο άρθρο 1 του κανονισμού (ΕΟΚ) αριθ. 1065/86 της Επιτροπής της 11ης Απριλίου 1986 που καθορίζει τις ορεινές ζώνες στις οποίες μπορεί να χορηγηθεί η πριμοδότηση (3) όπως τροποποιήθηκε από τον κανονισμό (ΕΟΚ) αριθ. 3519/86 (4)· ότι το άρθρο 5 παράγραφος 9 του κανονισμού (ΕΟΚ) αριθ. 1837/80 προβλέπει τη δυνατότητα χορηγήσεως πριμοδότησης σε παραγωγούς που διατηρούν θηλυκά του είδους των προβάτων ορισμένων ορεινών ειδών διαφορετικών από τις προβατίνες που μπορούν να επωφεληθούν της πριμοδοτήσεως σε ορισμένες ζώνες· ότι οι προβατίνες και οι ζώνες αυτές ορίζονται στο παράρτημα του κανονισμού (ΕΟΚ) αριθ. 872/84 του Συμβουλίου της 31ης Μαρτίου 1984 που καθορίζει τους γενικούς κανόνες σχετικά με τη χορήγηση πριμοδοτήσεως υπέρ των παραγωγών προβείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 3524/85 (6)·

ότι, βάσει του άρθρου 5 παράγραφος 2 του κανονισμού (ΕΟΚ) αριθ. 1837/80, η απώλεια εισοδήματος αντιστοιχεί, ανά 100 χιλιόγραμμα βάρους σφαγίου, στη διαφορά μεταξύ της τιμής βάσεως και του αριθμητικού μέσου των τιμών της αγοράς που ισχύουν σε κάθε περιοχή·

ότι, σύμφωνα με το άρθρο 5 παράγραφος 3 του κανονισμού (ΕΟΚ) αριθ. 1837/80, το ποσό πριμοδότησης ανά προβατίνα και ανά περιοχή προκύπτει πολλαπλασιάζοντας την απώλεια εισοδήματος που αναφέρεται στην παράγραφο 2 επί έναν συντελεστή που εκφράζει για κάθε περιοχή τη μέση κανονική ετήσια παραγωγή αρνίσιου κρέατος ανά προβατίνα, εκφρασμένου ανά 100 χιλιόγραμμα βάρους σφαγίου· ότι, παρ' όλα αυτά, για την περιοχή 5 αυτή η απώλεια εισοδήματος πρέπει να μειωθεί κατά το σταθμισμένο μέσο όρο των μεταβλητών πριμοδοτήσεων που χορηγήθηκαν στην πράξη για την περίοδο εμπορίας 1987, όπου αυτός ο μέσος προκύπτει σύμφωνα με τις διατάξεις της παραγράφου 6 του ίδιου άρθρου·

ότι το άρθρο 5 παράγραφος 3 καθορίζει επίσης το ποσό πριμοδοτήσεως ανά θηλυκό του είδους των αιγοειδών κατά 80 % της πριμοδοτήσεως ανά προβατίνα·

ότι, σύμφωνα με το άρθρο 5 παράγραφος 9, το ποσό της πριμοδοτήσεως ανά θηλυκό του είδους των προβάτων διαφορετικού από τις προβατίνες που μπορούν να επωφεληθούν της πριμοδοτήσεως καθορίζεται επίσης στο 80 % της πριμοδοτήσεως ανά προβατίνα·

ότι, με τον κανονισμό (ΕΟΚ) αριθ. 2345/87 της Επιτροπής (7), τα κράτη μέλη εξουσιοδοτούνται να καταβάλουν προκαταβολή στους παραγωγούς που διαμένουν σε μειονεκτικές αγροτικές ζώνες· ότι παρόμοια προκαταβολή χορηγήθηκε κατά τη διάρκεια της περιόδου εμπορίας 1987 στους ενδιαφερόμενους παραγωγούς·

ότι, σύμφωνα με το άρθρο 4 παράγραφος 4 του κανονισμού (ΕΟΚ) αριθ. 3007/84 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 1514/86 (9), τα κράτη μέλη της περιοχής 1 δεν είναι εξουσιοδοτημένα να καταβάλουν προκαταβολή έναντι της πριμοδοτήσεως που αναφέρεται στο άρθρο 5 παράγραφος 5 του κανονισμού (ΕΟΚ) αριθ. 1837/80· ότι, παρ' όλα αυτά, δεδομένης της εντελώς εξαιρετικής κατάστασης που επικρατεί στις αγορές της περιοχής 1, η Ελλάδα και η Ιταλία είχαν εξουσιοδοτηθεί, κατά παρέκκλιση από το άρθρο 4 παράγραφος 4, να καταβάλλουν προκαταβολή έναντι της εν λόγω πριμοδοτήσεως·

ότι η γαλλική κυβέρνηση αποφάσισε να ενισχύσει τους κτηνοτρόφους των οποίων οι εκμεταλλεύσεις βρίσκονται σε ζώνες μη μειονεκτικές· ότι προς το σκοπό αυτό η γαλλική κυβέρνηση προτίθεται να προκαταβάλει εξίσου στους παραγωγούς αυτούς, αλλά από εθνικά κεφάλαια, ποσό που αντιστοιχεί στο 50 % της πριμοδότησης ανά προβατίνα, το οποίο οι κτηνοτρόφοι αυτοί μπορούν να εισπράξουν στο τέλος της περιόδου εμπορίας·

ότι η γαλλική κυβέρνηση έχει κοινοποιήσει στην Επιτροπή αυτό το πρόγραμμα εθνικής ενίσχυσης σύμφωνα με το άρθρο 93 παράγραφος 3 της συνθήκης·

ότι το Συμβούλιο, με την απόφασή του της 23ης Ιουλίου 1987, θεώρησε την εθνική ενίσχυση υπό μορφή προκαταβολής έναντι της πριμοδότησης ανά προβατίνα που χορηγήθηκε από τη γαλλική κυβέρνηση στους γάλλους κτηνοτρόφους προβείου κρέατος των οποίων οι εκμεταλλεύσεις βρίσκονται σε ζώνες μη μειονεκτικές της Γαλλίας, ως

σύμφωνη με την κοινή αγορά, μέχρι το 50 % της προβλεπόμενης πριμοδότησης και έως το τέλος της περιόδου εμπορίας 1987·

ότι η πριμοδότηση που προβλέπεται ανά επιλέξιμο ζώο θα καταβληθεί μόνον εφόσον το ποσό που καθορίζεται ανά προβατίνα είναι ίσο ή ανώτερο της 1 ECU·

ότι πρέπει να καθοριστεί, σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1873/80, το ποσό της οριστικής πριμοδότησης και το υπόλοιπο που πρέπει να καταβληθεί στις μειονεκτικές αγροτικές ζώνες·

ότι η Επιτροπή Διαχειρίσεως Προβάτων και Αιγών, δεν διατύπωσε γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά τη διάρκεια της περιόδου εμπορίας 1987, η απώλεια εισοδήματος για τις ακόλουθες περιοχές ανέρχεται σε:

1.2 // Περιοχή // Διαφορά σε ECU/100 kg // 2 // 118,060 // 3 // 123,654 // 4 // 136,360 // 5 // 61,672 // 6 // 104,881 // 7 // 95,693.

Άρθρο 2

1. Το ποσό πριμοδότησης που καταβάλλεται ανά προβατίνα και ανά περιοχή, για την περίοδο 1987, είναι το εξής:

1.2 // Περιοχή // ECU // 1 // 21,841 // 2 // 21,841 // 3 // 27,822 // 4 // 23,863 // 5 // 9,559 // 6 // 18,354 // 7 // 16,901.

2. Το ποσό πριμοδότησης που καταβάλλεται ανά θηλυκό του είδους των αιγοειδών και ανά περιοχή στις ζώνες που αναφέρονται στο παράρτημα ΙΙΙ του κανονισμού (ΕΟΚ) αριθ. 1837/80 και στο άρθρο 1 του κανονισμού (ΕΟΚ) αριθ. 1065/86, για την περίοδο 1987, είναι το εξής:

1.2 // Περιοχή // ECU // 1 // 17,473 // 2 // 17,473 // 7 // 13,521.

3. Το ποσό πριμοδότησης που καταβάλλεται ανά θηλυκό του είδους των προβάτων εκτός από τις προβατίνες που μπορούν να επωφεληθούν της πριμοδοτήσεως και ανά περιοχή στις ζώνες που αναφέρονται στο παράρτημα του κανονισμού (ΕΟΚ) αριθ. 872/84 είναι το εξής:

1.2 // Περιοχή // ECU // 5 // 7,647.

Άρθρο 3

1. Κατ' εφαρμογή του άρθρου 5 παράγραφος 4 του κανονισμού (ΕΟΚ) αριθ. 1837/80, το υπόλοιπο που πρέπει να καταβληθεί στους παραγωγούς προβείου κρέατος τους εγκατεστημένους στις μειονεκτικές αγροτικές ζώνες και, στην περίπτωση της Γαλλίας, σε όλους τους παραγωγούς προβείου κρέατος, για την περίοδο 1987, καθορίζεται ως εξής:

1.2 // Περιοχή // Υπόλοιπο πριμοδοτήσεως

που καταβάλλεται ανά προβατίνα

(σε ECU) // 1 όπου: Ιταλία

// 10,972 // Ελλάδα

// 12,392 // 2 // 10,974 // 4 // 10,412 // 5 // 5,268 // 6 // 8,394 // 7 Ισπανία // 8,766.

2. Κατ' εφαρμογή του άρθρου 5 παράγραφος 4 του κανονισμού (ΕΟΚ) αριθ. 1837/80, το υπόλοιπο που πρέπει να καταβληθεί στους παραγωγούς αιγείου κρέατος τους εγκατεστημένους εντός των μειονεκτικών αγροτικών ζωνών που συμπεριλαμβάνονται στις ζώνες που αναφέρονται στην παράγραφο 1, για την περίοδο 1987, καθορίζεται ως εξής:

1.2 // Περιοχή // Υπόλοιπο πριμοδοτήσεως

που καταβάλλεται ανά θηλυκό

του είδους των αιγοειδών

(σε ECU) // 1 όπου: Ιταλία

// 8,727 // Ελλάδα

// 9,867 // 2 // 8,726 // 7 Ισπανία // 7,000.

3. Κατ' εφαρμογή του άρθρου 5 παράγραφος 4 του κανονισμού (ΕΟΚ) αριθ. 1837/80, το υπόλοιπο που πρέπει να καταβληθεί στους παραγωγούς που διατηρούν θηλυκά του είδους των προβάτων, διαφορετικά από τις προβατίνες που μπορούν να επωφεληθούν της προμοδοτήσεως, και που είναι εγκατεστημένοι σε μειονεκτικές αγροτικές ζώνες, συμπεριλαμβανομένων και των ζωνών που αναφέρονται στην παράγραφο 1, για την περίοδο 1987 καθορίζεται ως εξής:

1.2 // Περιοχή // Υπόλοιπο πριμοδοτήσεως που καταβάλλεται

ανά θηλυκό του είδους των προβάτων

διαφορετικό από τις προβατίνες που μπορούν

να επωφεληθούν της πριμοδοτήσεως (σε ECU)

// 5 // 4,214.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Μαΐου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 183 της 16. 7. 1980, σ. 1.

(2) ΕΕ αριθ. L 110 της 29. 4. 1988, σ. 36.

(3) ΕΕ αριθ. L 97 της 12. 4. 1986, σ. 25.

(4) ΕΕ αριθ. L 325 της 20. 11. 1986, σ. 17.

(5) ΕΕ αριθ. L 90 της 1. 4. 1984, σ. 40.

(6) ΕΕ αριθ. L 336 της 14. 12. 1985, σ. 5.

(7) ΕΕ αριθ. L 210 της 1. 8. 1987, σ. 85.

(8) ΕΕ αριθ. L 283 της 27. 10. 1984, σ. 28.

(9) ΕΕ αριθ. L 132 της 21. 5. 1986, σ. 16.